Rena jõgi
Rena ehk Renaelva on jõgi Norras Innlandeti maakonnas Rendaleni ja Åmoti vallas, üks Glåma suuremaid lisajõgesid. Rena pikkus on 165 km ja valgla pindala 3967 km². Rena saab alguse Tysla ja Unsetåa ühinemisel. Jõgi moodustab Lomnessjøeni ja Storsjøeni järve. Rena jõkke suubuvad Mistra, Søndre Osa ja Julussa jõgi. Jõge ületab mitu silda, nende hulgas Kjøllsæteri sild. Rena suubub Glåma jõkke Rena lähedal.